अयध्या , 2 नभेम्बर : उत्तर प्रदेशनि अयध्याआव श्रीराम मन्दिरखौ बानायनाय हाबाफारिआ जागायबाय आरो बे मन्दिरआ गासै 3 बोसोरनि गेजेराव थियारि जागोन । बेनि गेजेरजों अयध्याआव दिवालीखौ जरखा महरै फालिनायनि थियारि खालामनाया सोलिगासिनो दङ । बे खेबाव अरायथा नङै मन्दिरआव फजनाय रामलालानि दरखङावबो आलारि बाथि सावनाय जागोन आरो गासै अयध्याआन गासै 5.51 लाख आलारि बाथि सावनाय जागोन । मख'नो गोनांदि , 492 बोसोरनि उनाव गिबि खेबनि थाखाय गाजागोमजायै दिवाली खुंनाया रामनि जोनोम जायगानि लांगोनायाव जागोन । बेजों लोगोसेनो अरायथा नङै मन्दिराव रामलालानि दरखंआव आलारि बाथिनि सोरांजों जोंब्लावगोन । बेनि सिगाङाव लांगोनायाव खान्थिबादियै दिवालीखौ फालिनाय जादोंमोन आरो पुजारिफोराल' जेवारिखौ सावनो हायोमोन । 
492 बोसोरनि उनाव राम मन्दिरनि लांगोनायाव जोंगा मागायै दिवालीखौ फालिनाय जागोन